Markens gate

Markens gate (1–55, 2–50) er en gate i Kvadraturen i Kristiansand som ligger i bydelen Kvadraturen/Eg. Lokalt blir gaten kalt «Markensgate/-gata», eller det mer vanlige kortnavnet «Markens». Den er byens ubestridte hovedgate og byens travleste. Sammenlignet med andre norske byer er antallet fotgjengere i Markens gate ved Torvet også et av de høyeste i nasjonal sammenheng.Statens vegvesen Rapport. Gående i vestre del av Kvadraturen 3.0 Oppsummering, besøkt 29. mai 2011

På 1600- og 1700-tallet hadde gaten navnet Dronningens gate, men fra 1800-tallet har den hatt sitt nåværende navn. Navnet Markens gate har opprinnelig betydningen: «Som fører ut til byens beitemark».Markensgaten , besøkt 19. oktober 2018

Markens er også kalt «striba», en analogi til «stripa» som i sin tid betegnet Karl Johans gate i Oslo, med ungdommers utrettelige vandring og bilkjøring opp og ned i 1950- og 1960-årene da begrepet gågate ennå ikke var etablert i norsk språk.Aftenposten Oslo før: Dette var byens første gågate, besøkt 11. oktober 2018

Gaten har sitt løp i retning sørøst/nordvest gjennom Kvadraturen fra Otterdalen småbåthavn i Østre havn til Tordenskjoldsgate hvor gateløpet i retning Baneheia brytes av en bygning som tidligere kaltes «Slottet» og som i dag er en integrert del av kjøpesenteret i Slottskvartalet. Også navnet på denne bygningen ved gateløpets ende har sin parallell i hovedstaden.

Nedre del av gaten fra Østre Strandgate til Rådhusgaten forsvant i bybrannen i 1892 og er bygd opp i tråd med bestemmelsen om murtvang. I denne delen av gaten opp til Nedre torv finnes også en del nyere kontor- og leilighetsbygg.

Resten av gateløpet er en blanding av gamle trehus med forretninger i 1. etasje og boliger/kontorer i 2. etasje, betongreplikker med trefasader samt forretnings- og kontorbygg i 4. til 5. etasjer oppført ved punktsanering fra 1930-tallet og frem til i dag.

 Gatelangs 
175px|thumb|right|På neste hjørne er navnet Markens gaden
miniatyr|left|Markens gate tidlig på 1950-tallet. 
Nederst i Markens gate ved Østre havn ligger Otterdalen båthavn og det tidligere saltlageret, en trebygning fundamentert delvis på pæler som i dag har restaurant og kontorer som har fått navnet Sjøhuset. På andre siden av gaten ligger Otterdalsparken med skulpturell utsmykning og en stor fontene.

Bygningen i gatens nedre del er matrikulert til Østre Strandgate. Matrikkelnummer 1 til Markens gate ligger nord for Østre Strandgate.

I krysset Markensgate/Dronningens gate sees den monumentale søylefasaden til bygningen som ble oppført av Christiansand og Opland Privatbank og som i dag er skiltet med McDonald's. På andre siden av gaten er murstensgården som ble oppført av Christiansand Glasmagasin, som i dag er del av kjøpesenteret Sandens.

I neste kvartal ligger det tidligere posthuset som en grense for Nedre torv med bygningen til Christiansands Sparebank vis-à-vis . Fra neste kvartal og oppover finnes trebygningene som overlevde bybrannen i 1892 med Høgfelts bokhandel og trykkeri og Berges Bokhandel som to eklatante og fint restaurerte eksempler. Videre langs gaten finnes gamle og godt bevarte trebygninger i alle kvartalene i sameksistens med nyere bygårder med 4 + 1 etasjer.

 Gågate 
Fra Dronningensgate til Tordenskjodsgate, over 7 kvartaler, er Markens i hovedsak gågate. Men en sammenhengende gågate er aldri realisert. Det er muligheter for kryssing med biler i 4 av gateløpene. Gågaten er belagt med betongheller og kinesisk granitt.  Kumlokkene er støpt i jern med et spesielt Kristiansandsmotiv. Navnene på Kristiansands vennskapsbyer er risset inn i gatelegemet. Langs gågaten er det plassert gatemøbler med benker.

 Shopping 
Langs gågaten i Markens gate er det mange butikker og flere større varemagasiner. I de senere årene har det også kommet kaféer og restauranter som driver utendørs servering. Fra gågaten er det inngang til flere kjøpesentre innendørs. Sandens senter og Torvkvartalet ligger ved Nedre Markens. Lillemarkens er en innendørs gågate midt i Markens gate og har inngang fra Markens gate.  Det er parkeringsanlegg knyttet opp mot alle kjøpesentrene i Markens gate.

 Utsmykning 
Markens gate starter ved Otterdalsparken (Lokalt kalt for Nupenparken) med en monumental fontene som midtpunkt. Fole er en skulptur i Markens gate skapt av Ørnulf Bast i 1956 og satt opp i Kristiansand i 1973. Den er elsket av barn og lokal russ får knute for å ri en time på hestens rygg. Den var i sin tid en gave fra Kristiansand og Oppland Privatbank. Tilsvarende skulptur av Bast finnes også i Oslo.

«Ungdom på striba i 50-årene» er en bronseskulptur av Arne N. Vigeland plassert øverst i Markens gate.  Den var også en gave fra Kristiansands og Oplands Privatbank A/S i forbindelse med bankens 50-årsjubileum i 1976.

Gateløpet avsluttes også med en fontene skapt av kunstneren Kjell Mardon Gunvaldsen fra 1994. Den er utført i slepet, syrefast stål og labrador, og har en krum form som er kvadratisk i utgangspunktet med målene 3,3 x 3,3 meter.

 Referanser 

 Skulpturer i Kristiansand (laget for Agderkultur av Inger Lise Syvertsen og Kjersti Timenes ved Seniorsenteret UiA Gimlemoen)

Kategori:Veier i Kristiansand
Kategori:Kvadraturen (Kristiansand)